钦定古今图书集成/明伦汇编/皇极典/第210卷 > 金
## 钦定古今图书集成/明伦汇编/皇极典/第210卷 > 金

### 太祖即皇帝位建元为收国元年〈共二年〉

按《金史太祖本纪》：“收国元年正月壬午朔，群臣奉上
尊号，是日即皇帝位，改元收国。”

收国二年。改明年为“天辅元年。”〈共七年〉

按《金史太祖本纪》：收国二年十二月“庚申朔，谙班勃
极烈吴乞买及群臣上尊号曰大圣皇帝，改明年为
天辅元年。”

### 天辅七年九月太宗即位改为天会元年〈通熙宗仍称天会共十五年〉

按：《金史太宗本纪》：天辅七年九月“丙辰，即皇帝位。己
未，告祀天地。丙寅，大赦中外。”改天辅七年为天会元
年。

### 太宗天会十三年正月熙宗即位仍称天会

按《金史熙宗本纪》：天会十三年正月庚午，即皇帝位。
十四年八月“癸亥，诏齐国与本朝军民诉讼相关者，
文移署年，止用天会。”

### 熙宗天会十五年改明年为天眷元年〈共三年〉

按：《金史熙宗本纪》：“天会十五年十二月癸未，诏改明
年为天眷元年。”

### 天眷四年改为皇统元年〈共九年〉

按《金史熙宗本纪》：皇统元年正月“庚戌，群臣上尊号
曰‘崇天体道钦明文武圣德皇帝。初御衮冕，癸丑，谢
太庙，大赦，改元’。”

### 皇统九年十二月海陵即位改为天德元年〈共四年〉按金史海陵本纪皇统九年十二月海陵立己未大赦改皇统九年为天德元年

### 海陵天德五年改为贞元元年〈共三年〉

按《金史海陵本纪》：贞元元年三月“辛亥，上至燕。乙卯，
以迁都诏中外，改元贞元。”

### 贞元四年改为正隆元年〈共六年〉

按《金史海陵本纪》：“正隆元年二月癸酉朔，改元正隆，
大赦。”

### 正隆六年十月世宗即位改为大定元年〈共二十九年〉按金史世宗本纪正隆六年十月丙午即皇帝位丁未大赦改元大定

### 世宗大定二十九年春正月章宗即位改明年为明昌元年〈共六年〉

按《金史章宗本纪》：“大定二十九年春正月癸巳，即皇
帝位。闰五月庚辰，宋遣使来贺即位。明昌元年春正
月丙辰朔，改元。”

### 章宗明昌七年改为承安元年〈共五年〉

按《金史章宗本纪》：“承安元年十一月戊戌，有事于南
郊，大赦，改元。”

### 承安五年改明年为泰和元年〈共八年〉

按《金史章宗本纪》：“承安五年十二月癸未朔，诏改明
年为泰和元年。”

### 泰和八年十二月卫绍王即位改明年为大安元年〈共三年〉

按《金史卫绍王本纪》：“泰和八年十二月即皇帝位。大
安元年正月壬戌，改元，大赦。”

### 卫绍王大安四年改为崇庆元年〈一年〉

按《金史卫绍王本纪》：“崇庆元年正月朔，改元赦。”

### 崇庆二年改为至宁元年〈一年〉

按：《金史卫绍王本纪》：“至宁元年五月改元。”

### 至宁元年八月宣宗即位改为贞祐元年〈共四年〉

按《金史宣宗本纪》：“至宁元年八月甲辰，即皇帝位。九
月壬子，改元贞祐。”

### 宣宗贞祐五年改为兴定元年〈共五年〉

按《金史宣宗本纪》：兴定元年九月“壬午，以改元兴定，
赦国内。”

### 兴定六年改为元光元年〈共二年〉

按《金史宣宗本纪》：“元光元年八月己卯，彗星见西方。
甲申，以彗星见，改元，大赦。”

### 元光二年十二月哀宗即位改明年为正大元年

按《金史哀宗本纪》：“元光二年十二月辛卯，即皇帝位，
正大元年春正月戊戌朔，诏改元正大。”

====哀宗正大九年正月改元开兴四月又改为天兴元年〈共三年〉====按：《金史哀宗本纪》：“天兴元年。”〈是年本正大九年正月改元开兴四月又改元
天兴〉春，正月，庚子，御端门，肆赦，改元《开兴》。夏，四月，甲子，
御端门，肆赦，改元《天兴》。